Какви са различните видове пенсионни фондове?
Универсалният фонд е задължителен за родените след 31.12.1959 г., а професионалният фонд е задължителен за работещите при 1-ва и 2-ра категория труд. Двата фонда са различни, т.е. един човек може да има и универсален и професионален фонд. Вноските се превеждат от работодателя, натрупват се по личните пенсионни сметки на хората и върху тях се получава лихва (доходност). Размерът на вноската, която постъпва в Универсалния фонд е 5% от брутната месечна заплата, а в Професионалния фонд 12% за 1-ва категория и 7% за 2-ра категория труд. Всеки човек може да избере своя фонд когато започва работа (избора е личен, а не на работодателя!), като ако не го направи в определен срок, държавата го разпределя по служебен път в едно от дружествата. Третият вид фонд е доброволния, в който можете – да се осигурявате ако желаете, да внасяте и теглите каквито желаете суми и на какъвто период решите. Този принцип на осигуряване е валиден и за работодателите, които искат да осигуряват доброволно (извън задължителните осигуровки) служителите си.